
Stimate destinatar, 
Așa cum știți deja, începând cu data de 25 mai 2018, se va aplica regulamentul UE 
privind protecția persoanelor fizice în ceea ce privește prelucrarea datelor cu caracter 
personal și libera circulație a acestora. Va informăm că adresa dumneavoastră de e-mail nu 
au fost și nici nu va fi folosită în alt scop decât acela de a vă ține la curent cu noutățile 
editoriale ale parohiei noastre. 
Dacă doriți să primiți sau să nu mai primiți în continuare vești în acest sens, vă rugăm 
să ne  dați un semnal și, în funcție de acesta, vom păstra sau vom șterge adresa Dvs. 
Cu cele mai bune gânduri, 
Pr. Al. Stănciulescu-Bârda 
  
          Vă rugăm să ne permiteți să vă prezentăm  lucrările pe care le avem disponibile în 
stocul parohiei noastre. Ne exprimăm, totodată, speranța,  că ele vor găsi ecoul cuvenit în 
sufletul Dvs. și ne veți face comenzi, atât pentru nevoile Dvs.  spirituale, cât și ale celor 
dragi. 
         Parohia noastră pune la îndemână tuturor cărți ziditoare de suflet, de literatură, de 
istorie, filozofie și din alte domenii, tocmai în această perioadă, când, pe toate canalele de 
informație, suntem bombardați cu  tot felul de produse menite să ne îndepărteze de 
Dumnezeu. Cărțile propuse de parohia noastră pot fi hrană pentru sufletul Dvs., dar și un 
cadou fericit, pe care îl puteți oferi celor din jurul Dvs. Se cheltuiesc sume enorme pentru 
tot felul de daruri ce se fac celor dragi, deși multe sunt doar simbolice și de circumstanță. 
Noi vă punem la dispoziție cărți, care să fie un prieten de nădejde pe drumul către 
Dumnezeu, atât pentru Dvs., dar și pentru cel ce le primește ca dar din partea Dvs.  O 
scurtă privire asupra listei de mai jos v-ar convinge de seriozitatea ofertei noastre. Ele 
sunt achiziționate de la centrele eparhiale, de la diferite edituri, care s-au remarcat prin 
seriozitatea și competența publicațiilor în domeniile menționate mai sus. 
        Înțelegem că această activitate de răspândire a publicațiilor religioase creștine 
ortodoxe face parte din însăși misiunea noastră de a răspândi, cu timp și fără timp, 
cuvântul lui Dumnezeu. Datorită acestei lucrări, putem să desfășurăm și o serie de 
activități misionar-pastorale în parohie, de ajutorare a unor familii și persoane aflate în 
dificultate, donații de cărți în parohie, gratuitatea serviciilor religioase și multe altele. 
       Vă mulțumim cordial celor care ați comandat deja cărți. Vă mulțumim celor care ne-
ați încurajat, celor care ne-ați îndrumat. Vă mulțumim și celor care nu ne-ați răspuns. 
Din toate am înțeles că doriți să avem lucrări cât mai bune, cât mai ziditoare de suflet și 
cât mai diverse. Ne străduim să împlinim această dorință a Dvs. Sperăm că prezenta ofertă 
să fie mult mai interesantă. Regretăm, însă, că stocurile sunt foarte mici, iar stocurile de 
la capitolul ,,Micul anticariat” se reduc în cele mai multe cazuri la câte un singur 
exemplar. 
       Trimitem cărți și în străinătate, dacă ne sunt solicitate, cu precizarea că taxele poștale 
revin cumpărătorului. Pentru trimiterile în țară taxele poștale sunt suportate de parohie. 
      Precizăm, de asemenea, că publicăm, de două ori pe lună, ,,Scrisoare pastorală”, pe 
care o trimitem gratuit tuturor familiilor din parohie, cât și la câteva sute de persoane din 
afara parohiei, prin poștă sau pe e-mail. Daca va interesează, comunicați-ne și vă putem 
trimite și Dvs. această publicație a noastră gratuit. Găsiți acolo multe lucruri care v-ar 
putea interesa. 
               În cazul în care mesajul nostru nu vă interesează sau vă deranjează, vă rugăm să 
ne scuzaţi, eventual să ne daţi un semn, ca să ştergem pentru totdeauna adresa Dvs. din 
evidenţele noastre. Oricum, să dea Dumnezeu ca acesta să fie singurul necaz al Dvs., 
altele să nu mai aveți. 
               Aşadar, avem disponibile următoarele lucrări: 
  
A.  Cărți recent apărute:                  
  
1.        Pr. Prof. Dr. Al. Stănciulescu-Bârda, Studii și documente privind Istoria 
României. Vol. III. Banatul, Craiova, Editura Sitech, 2013, 631 pag., 50 lei;            
            Cartea cuprinde 1073 documente inedite din perioada 1780-1886 privitoare la Banat, 
provenind din cancelariile bisericești, politice, militare și administrative din Vârșeț, Karloviț, 
Viena, Buda, Pesta, Sibiu, Timișoara, cât și un manuscris bănățean, - variantă locală din 
1804 a lui Supllex Libellus Valachorum - , descoperit la Biblioteca Academiei Române din 
București. Primul volum din această serie a apărut în 2003 și în el au fost analizate aspectele 
istorice desprinse din aceste documente. Volumul al II-lea a apărut în  2010 și în el erau 
analizate aspectele juridice(drept internațional, administrativ, civil, penal, medicină legală 
etc.), cât și cele de drept canonic. Documentele în discuție prezintă însă aspecte mult mai 
variate, care ilustrează viața românilor bănățeni din perioada respectivă. Sunt pagini 
emoționante, care vorbesc despre Răscoala lui Horea, revoluția franceză, revoluția de la 
1848, numeroasele războaie austro-turcești, austro-franceze, epidemiile de ciumă și de 
holeră, care au decimat populația Europei acelei vremi. În ele surprindem starea materială și 
spirituală a românilor, relațiile lor cu autoritățile politice, militare și bisericești, cu celelalte 
naționalități conlocuitoare. Nu lipsesc nici documentele care ne vorbesc de renașterea 
conștiinței naționale, de lupta românilor pentru  afirmare politică, bisericească, culturală și 
socială. Găsim aici o adevărată cronică a noutăților editoriale ale vremii, apariția și 
răspândirea publicațiilor românești din Banat și Transilvania, care și-au adus din plin aportul 
lor la progresul poporului român. Găsim aici figurile unor mari luptători pentru drepturile 
românilor, apariția și dezvoltarea școlilor, asitenței medicale și multe altele.          
                  Astăzi, când apar tot mai puține volume de documente, cartea noastră este o 
noutate binevenită în spațiul cultural românesc și sperăm că ea va fi bine receptată de cititori, 
de cercetători, de toți iubitorii de cultură ți de istorie românească. 
                   În cazul în care vor exista solicitări, vom reedita primele două volume. Raportat 
la prețurile actuale, primul volum ar costa 15, 00 lei, iar al doilea   aprox. 40 lei. Așadar, 
primim înscrieri și la acelea. 
  
2.    Prof. C. Negreanu, Istoria proverbului românesc, Bârda, Editura ,,Cuget 
Românesc”, 160 pag., format A5, hărtie offset, copertă policromă,  16 lei. 
Constantin Negreanu a inițiat o adevărată școală de paremiologie în Mehedinți. El 
însuși și-a luat doctoratul cu o teză despre proverbele românești, a editat câțiva ani o revistă 
de paremiologie, a organizat și condus patru simpozioane naționale de paremiologie, a 
reeditat vechi culegeri de proverbe românești, a publicat numeroase articole și studii în țară 
și străinătate despre proverbele românești și era pe punctul de a obține aprobările necesare 
pentru a înființa la Tr. Severin o secție a Academiei Române pentru studiul proverbelor. 
Suflul morții l-a smuls dintre noi și proiectele lui au rămas neîmplinite. Prin strădaniile şi 
generozitatea lui NEGREANU se realizase ceva în Mehedinţi. Ceva trainic, ceva ce trebuia 
să dureze! Dar aripile lui NEGREANU s-au frânt înainte de vreme şi, odată cu el, din păcate, 
s-au ruinat şi proiectele ce le iniţiase. Aripa morţii a bătut păstorul şi s-au risipit oile. Azi 
toate realizările, proiectele şi visele lui NEGREANU au rămas amintire, au devenit ele însele 
istorie. Au rămas exemplu şi au devenit reproş pentru cei ce nu au mai continuat opera 
începută. NEGREANU a pus temelia. Aceasta nu trebuia să rămână un zid părăsit, ci zidirea 
trebuie să continue. în această temelie NEGREANU a zidit însuşi sufletul şi tinereţea lui şi 
tocmai de aceea am convingerea că zidirea nu se va surpa. Publicarea cărţii de faţă sperăm să 
fie un semn în acest sens. 
  
3.        Gheorghe Duncea, Tudor Vladimirescu, aşa cum l-am cunoscut,  Bârda, 
2015, 150 pag., 6 lei;    
                   Gheorghe Duncea a fost căpitan al lui Tudor Vladimirescu. Este unul dintre 
prietenii cei mai apropiați ai lui Tudor Vladimirescu. Au fost împreună de la vârsta de cinci 
ani. Au fost colegi de școală, tovarăși în afaceri, în armată, în lupte. Lucrarea de față 
cuprinde însemnările scrise de autor la câteva zile după asasinarea lui Tudor, când Duncea 
însuși se aștepta să fie prins și executat. Este un text scris ,,cu limbă de moarte”, pentru a se 
ști de către urmași lucruri necunoscute din biografia marelui erou. Însemnările lui s-au 
păstrat ,,la căpriorul unei case” din Prejna, au fost transcrise de un urmaș al său, au fost 
publicate în reviste din perioada interbelică sub formă de serial  și văd acum pentru prima 
dată lumina tiparului sub formă de carte. Lucrarea este însoțită de un studiu introductiv 
semnat de Pr. Stănciulescu-Bârda.   Ne facem o datorie de conștiință din publicarea acestui 
manuscris și sperăm că el va intra în circuitul științific și-n atenția istoricilor și a marelui 
public.    
  
4.         Nicolae Iorga, așa cum l-au cunoscut, Bârda,  Editura Cuget, 2012, 272 pag., 
20 lei; 
                  Lucrarea este rodul unor căutări desfășurate în ultimii treizeci de ani. Nenumărate 
scrisori și mesaje am adresat de-a lungul celor trei decenii către toți cei ce l-au cunoscut pe 
marele savant. Am publicat anunțul în multe reviste și ziare și rezultatul s-a concretizat în 
această carte. Întâlnim aici  amintiri despre Nicolae Iorga semnate de foști studenți, secretari, 
prieteni, apropiați ai săi din țară și din străinătate, precum Nicolae Bocancea, Traian 
Cantemir, Alexandru Ciorănescu, Alexandru Ciurea, Ioan Cociu, Gheorghe 
Cunescu, Nicolae Fuiorea, Ieremia B. Ghita, Nicolae Grigoraș, Gheorghe Iliescu-
Izvoare, Constantin Pavel, Alexandru Petrescu, M. Petrescu-Dâmbovița, Ion Larian 
Postolache, Alexandru Predescu, Ioan Rămureanu, Petru Rezuș, Constantin 
Robescu, I. I. Rusu, Stela  Serghie, Dan Simonescu, Ene Stanciu, Haralambie Teodoru, 
Gh. Vețeleanu, D. Bălașa, I. C. Chițimia, Rodica Ciocan-Ivănescu, Gheorghe  Hrușcă, 
Ioan T. Ionescu, I. Ionescu, C. Lodovescu, Gh. Ruscanu, Maria Schmidt, Ilie 
Grămadă, Aurel Bordenache, Emilia Comișel, Gunther Schuller, Alexandru Andronic, 
A. Mihăescu, Iosif E. Naghiu, Nicolae Petrescu, Gheorghe Șinca, Haralambie 
Teodoru,  Teodor Costescu, Gh. Dumitrescu-Bistrița,George Magherescu, Mircea Iosif, 
Gh. Paschia, Em. D. Petrescu, Gh. Popescu, Jozsi  Sandor, Virgil Medan, Antonie 
Plămădeală și mulți alții.         Mulțumesc lui Dumnezeu că mi-a dat ideea de a aduna aceste 
amintiri inedite, dar regret că ideea mi-a venit mult prea târziu. S-ar fi putut aduna mult mai 
mult material! Asta este! 
  
5.        Pr. D. Bălaşa, Dacii de-a lungul mileniilor, Bârda, Editura ,,Cuget Românesc”, 
286 pag., format A5, hărtie offset, copertă policromă,  20 lei. 
           Parcurgând cărţile Părintelui Dumitru Bălaşa dedicate istoriei dacilor, sesizezi cu 
uşurinţă că sunt scrise de un mare patriot şi deţin ele însele o mare doză de patriotism, care 
te copleşeşte. Datorită cărţilor Părintelui Dumitru Bălaşa, dacii îşi regăsesc vadul în istorie, 
în ciuda celor ce-au făcut tot ce le-a stat în putinţă să-i facă să dispară de pe scena ei. 
Părintele Dumitru Bălaşa este un învingător, fiindcă a plecat dintre noi cu  convingerea că a 
făcut ceea ce trebuia să facă în calitate de român, de creştin şi de preot. Chiar dacă unele 
dintre tezele şi ipotezele pe care le propune vor fi contestate, poate infirmate, despre autor se 
va vorbi mult de aici înainte, cărţile sale vor fi tipărite şi retipărite, cititorii vor găsi în ele 
mereu prospeţimea informaţiilor documentate, iar dacii vor reveni mereu în conştiinţa 
acestora şi datorită istoricului Dumitru Bălaşa. 
  
6.     Pr. D. Bălașa, Marele atentat al Apusului papal împotriva poporului 
român,Bârda, Editura ,,Cuget Romanesc”, 150 pag., format A5, hartie offset, tipar offset, 
coperta policroma, plastifiata, 16 lei.      
                 Editura noastră a publicat cartea regretatului părinte Dumitru Bălaşa, Marele 
atentat al Apusului papal împotriva poporului român. Ea reprezintă o noutate în domeniu, în 
sensul că urmăreşte contactele pe care le-a avut poporul român pe o perioadă de cea. două 
milenii cu Occidentul, cât şi implicaţiile pe care le-a avut scaunul papal, mai precis papa, cu 
aceste contacte româno-occidentale. În spatele unor evenimente cruciale din istoria 
românească s-au vehiculat interese ale papalităţii de expansiune şi prozelitism în spaţiul 
românesc. Părintele Dumitru Bălaşa apelează pentru justificarea susţinerilor sale la o 
bibliografie impresionantă şi la reinterpretarea unor documente şi cronici de epocă mai mult 
sau mai puţin cunoscute în lumea ştiinţifică românească. Autorul este conştient de 
importanţa filonului dacic în spiritualitatea românească şi tocmai de aceea tratează poporul 
român drept popor „daco-român”. Conştiinţa descendenţei româneşti din trunchiul traco-
dacic îl aveau şi popoarele occidentale cu care românii au intrat în contact de-a lungul vremii 
şi acest lucru le-a făcut să aibă o politică în mare parte ostilă, menită să împiedice realizarea 
idealului românesc de „Dacia Mare”. Părintele Dumitru Bălaşa socoteşte că realizarea 
acestui ideal a constituit un adevărat fir roşu al întregii istorii româneşti bimilenare şi în 
sprijinul acestei teze aduce argumente documentare mai mult decât convingătoare. Părintele 
Dumitru Bălaşa se dovedeşte a fi, – şi în cazul de faţă –, ca preot şi istoric, un adevărat 
bătrân al naţiei sale. Repune în discuţie fapte şi evenimente istorice, documentează fiecare 
afirmaţie, ne prezintă lucruri, pe care le credeam arhicunoscute, ori altele mai puţin 
cunoscute şi ne face să cădem pe gânduri. Ne dă sfaturi cu discreţie, dar mai degrabă ne 
ajută să ajungem la concluzii. Nu îndeamnă la ură, la şovinism, ci doar la cumpătare, 
prudenţă şi obiectivitate. Papalitatea pentru el este elementul cheie, care a condus din umbră 
multe dintre evenimentele ce au adus atâta suferinţă strămoşilor şi moşilor noştri, care au 
provocat ură şi războaie între popoare. Neamurile au fost adevăraţi pioni de şah, pe care 
papa i-a folosit ca să-şi atingă scopurile, să-şi întindă stăpânirea. Dacă astăzi atâţia consideră 
legăturile ce se ţes vizibil între lumea ortodoxă şi cea catolică drept o binecuvântare, un dar 
al papalităţii, părintele Bălaşa ne îndeamnă la prudenţă şi la multă, multă atenţie. Calul 
troian prezintă multe surprize şi de aceea e bine să fim suficient de maturi în abordarea 
evenimentelor. Istoria stă mărturie în acest sens. Cine are urechi de auzit să audă! Aceştia ar 
trebui să fie cititorii de toate categoriile, diplomaţii, dar mai ales cei ce-şi iubesc cu 
adevărat ţara. Cartea părintelui Bălaşa este un act de autentic patriotism într-o vreme în care 
globalizarea şi înstrăinarea devine crezul unor întregi generaţii. După ce o citeşti, nu poţi 
decât să exclami: „într-adevăr, cine n-are bătrâni să-şi cumpere!” 
  
7.     D. Bălașa, Țara Soarelui sau Istoria Dacoromâniei, Bârda, Editura ,,Cuget 
Romanesc”, 342 pag., format A5, hartie offset, tipar offset, coperta policroma, plastifiata, 25 
lei. 
             Părintele Bălașa scrie cu convingerea că dacii n-au pierit, ci, dimpotrivă, s-au 
dezvoltat de-a lungul istoriei ca un popor măreț, cu  notabile realizări în toate domeniile de 
activitate. Își susține tezele cu nenumărate dovezi documentare, arheologice, lingvistice, 
etnologice. Poate unele dintre ideile sale vor fi contestate de anumiți cercetători, dar, cu 
siguranță, de multe va trebui să se țină seamă în istoriografia românească viitoare. Bătrânul 
istoric nu se sfiește să răstoarne statui, să atace teze care păreau de neclintit până de curând 
și să ne dea un exemplu grăitor de ceea ce înseamnă a fi istoric și patriot. Când citești cărțile 
Părintelui Bălașa, -tu însuți fiind român-, te simți mai puternic, mai mândru, mai optimist, 
mai încrezător în viitorul nației tale, cu mai multă speranță în propriul tău viitor. Bătrânul 
istoric se dovedește a fi, cu prisosință, un bătrân al nației sale, un învățător, un dascăl. Scoate 
la lumină acele momente înălțătoare ale trecutului, care ne pun la loc de cinste în rândul 
marilor popoare ale Europei, ce-au reușit să-și cucerească demn drumul prin veacuri, 
convingându-ne că avem toate șansele să redevenim noi înșine; aduce în discuție situațiile 
critice ale istoriei noastre, poticnirile și insuccesele, felul cum am știut și am reușit să le 
depășim, convingându-ne că vom găsi întotdeauna resursele necesare să revenim pe linia de 
plutire, ne convinge, vorba poetului, că ,,românul are șapte vieți în pieptu-i de aramă”.  Nu 
mai este posibilă realizarea Daciei Mari ca entitate juridică, element de drept internațional, 
fiindcă contextul politic nu mai permite un asemenea fapt istoric. Totuși, în contextul 
europenizării și globalizării, daco-românii au datoria sfântă să întărească legăturile lor cu 
frații de aceeași origine de dincolo de fruntariile politice, să-i ajute să-și păstreze limba, 
credința, muzica, dansul și tradițiile, într-un cuvânt, să-i ajute să-și păstreze specificitatea 
etnică, lingvistică și spirituală. În sensul acesta, istoricul ne asigură că putem realiza Dacia 
Mare. O Dacia Mare în conștiințele noastre, în concertul spiritual de valori al lumii. Cărțile 
Părintelui Dumitru Bălașa nu se adresează numai istoricilor, cercetătorilor, specialiștilor, ci 
sunt scrise într-o limbă ușor accesibilă tuturor iubitorilor de istorie românească, de limbă și 
de țară românească. Astăzi, în contextul unei perioade critice, în care românii sunt atât de 
încercați pe plan intern sub toate aspectele și atât de discreditați pe plan extern, când sunt 
tratați de multe ori ca niște rude sărace și înapoiate ale europenilor, Părintele Bălașa ne 
aduce destule argumente, care ne fac să înțelegem că acestea sunt încercări și crize de 
moment și că valorile adevărate de care dispune poporul român sunt perene  și nu vor fi 
distruse, așa cum speră vrăjmașii lui. Părintele Dumitru Bălașa este un învingător, fiindcă a 
plecat dintre noi cu convingerea că a făcut ceea ce trebuia să facă în calitate de român, de 
creștin, de preot. Chiar dacă unele dintre tezele și ipotezele pe care le propune vor fi 
contestate, poate infirmate, despre autor se va vorbi mult de aici înainte, cărțile sale vor fi 
tipărite și retipărite, cititorii vor găsi în ele mereu prospețimea informațiilor documentate, iar 
dacii vor reveni mereu în conștiința acestora și datorită cărților Părintelui Bălașa. Cărțile 
Părintelui Bălaşa sunt  un act de autentic patriotism într-o vreme în care globalizarea şi 
înstrăinarea devine  crezul unor întregi generaţii. După ce le citeşti, nu poţi decât să exclami: 
,,Într-adevăr, cine n-are bătrâni să-şi cumpere!" 
  
8.     Pr. Stelian Zoican, Pr. Al. Stănciulescu-Bârda, Oameni. Fapte. 
Întâmplări, Bârda, Editura ,,Cuget Românesc, 2015, 224 pag., 16 lei, tipar offset, hartie 
offset, copertă policromă, plastifiată. 
            Am adunat pe filele acestei cărți o mulțime de amintiri, de fapte și întâmplări 
petrecute în satele de la poalele Munților Mehedințiului de la începutul veacului al XIX-lea, 
până într-a doua parte a celui următor. Ele se constituie ca un document memorialistic, care 
încearcă să reînvie niște epoci demult apuse, să contureze mai ales portrete spirituale, 
momente din viața multora care au trecut pe tărâmul dorului, sau ale celor care continuă să 
urce sub crucea vieții. După ce le citești, nu poți decât să spui, șoptit, cu glas de rugăciune: 
,,Doamne, cât de frumoasă este viața! Îți mulțumesc pentru fiecare clipă pe care mi-o 
dăruiești!” 
  
9.    Pr. Gh. Paschia, Călăuză patristică, Malovăț, Editura Parohiei Malovăț, 2018, 
314 pag., hârtie offset, tipar offset, copertă policromă, 30 lei. 
            Fiecare părinte dă copiilor săi cele mai bune sfaturi pentru viață, cu toată sinceritatea, 
dragostea și dăruirea. Le împărtășește propriile sale cunoștințe, observații, gânduri, 
experiențe, cu dorința cea mai fierbinte ca acestea să-i fie ca o zestre pentru viață. Din acest 
tezaur  izvorât din  propria ,,școală  a vieții”, pe care îl împărtășesc părinții copiilor, 
aceștia  se vor  alimenta de câte ori vor fi la cumpănă, la strâmtoare, la răscruci ale vieții. 
Cele mai multe dintre sfaturile părinților trupești sunt hrană și călăuză privind realizarea 
copiilor în lumea aceasta: cum să câștige avere, putere, cum să-și facă viața mai plăcută și 
mai suportabilă. Din păcate, puține sunt cele care privesc pregătirea lor pentru a câștiga 
împărăția lui Dumnezeu și fericirea în lumea de dincolo. Sfinții Părinți vin să completeze 
această merinde a sufletului nostru, oferindu-ne cele mai potrivite sfaturi și îndemnuri 
privind călătoria noastră prin lumea aceasta către Dumnezeu. Alăturându-le pe acestea celor 
cuprinse în Sfânta Scriptură și ghidându-ne viața după ele, putem să ne numim cu adevărat 
copiii lui Dumnezeu. Cartea de față încearcă să ne ajute în acest sens! 
  
10.           Pr. Al. Stănciulescu-Bârda, Scrisoare pastorală, Bârda, Editura ,,Cuget 
Românesc”, vol. IX, 2018, 641 pag., 40 lei, hârtie offset, tipar offset, copertă policromă. 
În lucrare sun cuprinse numerele 320-360 din ,,Scrisoare pastorală”, publicația 
Parohiei Malovăț. O primă parte din articolele cuprinse în carte conţin, cum era şi firesc, 
teme religios-morale, menite să contribuie la întărirea credinţei enoriaşilor noştri, respectiv 
a cititorilor, la repunerea în viaţă a virtuţilor morale, la familiarizarea cu valorile 
învăţăturii şi vieţii noastre creştine. O altă parte a materialelor cuprinse în cele ce urmează 
abordează cele mai ,,fierbinţi” probleme ale actualităţii cu implicaţii religios-morale din 
parohie, din ţară, dar chiar şi din lume. Sunt puse în discuţie fapte, întâmplări şi probleme, 
care sunt uneori capăt de afiş în rândul ştirilor zilei, sunt analizate, sunt scoase în evidenţă 
aspectele pozitive, demne de urmat şi aspectele negative, menite să trezească cititorilor 
noştri repulsie şi să-i determine să nu repete astfel de fapte.  O altă categorie de materiale 
priveşte viaţa parohiei. E vorba de tot felul de evenimente, de activitate pastoral-misionară, 
culturală, administrativă şi gospodărească. Prin materialele de acest fel, publicaţia noastră 
şi, în cazul de faţă, cartea, devine o adevărată cronică a unei parohii, a unei localităţi, dar 
şi un adevărat manual de Pastorală, în care, cu obiectivitate  şi transparenţă, se scot în 
evidenţă ,,secretele”  care au contribuit la realizarea unei parohii prospere  în lumea de azi 
atât de debusolată şi secularizată. 
  
11.           Pr. Al. Stănciulescu-Bârda,  Folclor din Mehedinți, Bârda, Editura Cuget 
Românesc 2017, 261 pag., 20 lei, hârtie offset, tipar offset, copertă policromă. 
          Am adunat, de la tinerețe până azi, ori de câte ori am avut prilejul, aceste nestemate 
ale sufletului românesc. În ele am găsit bucurie, durere, dragoste, mângâiere și speranță. Am 
cules folclor de la oameni școliți, dar și de la neștiutori de carte. Piesele cele mai pline de 
sens și frumusețe au fost cele culese de la oamenii simpli, neinfluențați de lecturi, dar și de la 
oamenii greu încercați în viață. Cântecul le-a fost acestora ca un înger păzitor, însoțitor 
cotidian la bine și la rău. Cu cântecul în suflet și pe buze, greul n-a mai fost atât de greu, 
durerea n-a mai fost atât de mare, bucuria a fost trăită cu mai multă intensitate. Cântecul a 
făcut legătura între oameni și între generații, a vorbit despre vremuri de vitejie și de mărire 
ale neamului, a proslăvit eroi, a descris în limbajul său dragostea, dorul, jalea, nădejdea de 
mai bine. Dacă Dumnezeu n-ar fi dat oamenilor și  muzica alături de hrană, de apă și de aer, 
de dragoste, de credință și speranță, lumea ar fi fost mult mai săracă, mai puțină, mai tristă, 
mai îndobitocită. 
  
12.    Amintiri despre Titani(Mitropoliții Antonie Plămădeală, Bartolomeu 
Anania și Nestor Vornicescu), ediție  îngrijită de Pr. Al. Stănciulescu-Bârda, Editura 
,,Cuget Românesc”, Bârda, 2017, 313 pag., hârtie offset, tipar offset, copertă policromă, 20 
lei. 
              Sunt amintiri culese de-a lungul a peste zece ani de la diferite personalități din țară 
și străinătate referitoare la Mitropoliții Antonie Plămădeală, Bartolomeu 
Anania și Nestor Vornicescu. Dintre semnatarii amintirilor cuprinse în volum cităm: Vasile 
ANDRU, Nicolae  Dabija, Stelian GOMBOȘ, Vasile MALANEŢCHI, Vasile 
MIRON,  Andrei ȚURCANU, Grigorie BĂBUȘ,  Nicolae BUD,  Gheorghe 
CALOTĂ,  Cornel COSTEA, Gheorghe DEACONU, Claudia DRĂGAN, Ștefan 
DUMITRESCU, Adina FACINA, Dumitru ICHIM, Emil ISTOCESCU, Ioan Șt. 
LAZĂR,  Gheorghe PANZA, Eugen PETRESCU, Ioana REVNIC,  Dorin-Cătălin SAS, 
Doina DRĂGUȚ, Gabi GABOR, Constantin MĂNESCU, Cristian 
MURARU, subsemnatul și mulți alții.  Sunt pagini de suflet, care vin să contureze încă o 
dată imaginea celor trei ierarhi. 
               Într-o vreme în care Biserica și slujitorii ei, - foști și actuali -, sunt denigrați în mod 
sistematic, punându-li-se în seamă învinuiri grave, mai mult sau mai puțin fanteziste, în 
intenția diabolică de a submina unul din stâlpii de susținere ai edificiului național românesc, 
dăm la lumina tiparului această carte. Ea are și rolul de a demonstra contrariul celor afirmate 
de către detractori, pe lângă acela de a scoate la lumină încă o dată măreția unor personalități 
de prima mână ale Bisericii noastre. 
  
13.    I. Neacșu, Oastea pandurilor, Bârda, Editura ,,Cuget Românesc”, 2017, 170 
pag., 20 lei, tipar offset, gârtie offset, copertă policromă. 
            Prof. Ioan Neacșu din Batoți(MH)(1889-1969), fost profesor la Liceul ,,Traian” din 
Tr. Severin, știe să strunească excelent cuvântul scris. Frazele sunt frumos rotunjite, mustind 
de informație; ideile se înșiruie cuminți, formând adevărate planuri citadine, cu bulevarde, 
străzi, intrări, cu parcuri și locuri de agrement, cum ar fi spus Nicolae Iorga. Cartea lui Ioan 
Neacșu se citește cu plăcere, curiozitatea stăpânind pe cititor de la un capăt la altul al său. 
Nu trebuie să fii istoric ca s-o lecturezi. Autorul știe să-i servească cititorului informațiile în 
mod gradat, fără a-l copleși, fără a-l plictisi. Când termini această carte, exclami cu admirație 
și convingere: iată cum un istoric adevărat ne învață ce-i dragostea de neam, de țară, de marii 
eroi; iată cum un  intelectual de provincie reușește să intre în rândul istoricilor consacrați 
prin muncă cinstită și asiduă, prin competență și prin dragoste de adevăr. Și în cazul de față, 
Istoria se dovedește a fi o adevărată ,,învățătoare a vieții”, cum ar fi spus Herodot. Cititorii 
vor fi cei care vor aprecia mai bine valoarea cărții și a autorului și, dacă aprecierile vor fi 
pozitive, mulțumirea editorului va fi deplină. A fost admirabilă strădania Doamnei Înv. 
Eugenia Bordeiașu, fiica autorului, de a nu lăsa uitarea să se aștearnă peste opera atât de 
valoroasă a tatălui său. Să tot ai așa copii!  
  
14.    Pr. Dr. Al. Stănciulescu-Bârda, Dicționarul proverbelor religioase 
românești,vol. II, Bârda, Editura ,,Cuget Românesc”, 2017, 567 pag., hârtie offset, tipar 
offset, copertă policromă, 40 lei. 
 Domnul Prof. Univ. Dr. Wolfgang Mieder este considerat  cel mai competent 
paremiolog din lume, datorită studiilor sale și prestigioasei reviste internaționale de 
paremiologie ,,Proverbium”, pe care o editează.  De mai bine de trei decenii, între noi s-a 
legat o adevărată prietenie, reprezentată prin numeroase scrisori, schimburi de cărți și 
colaborări la ,,Proverbium”.  Domnul Prof. Univ. Dr. Wolfgang Mieder  a luat act cu mult 
interes de strădaniile subsemnatului de a realiza Dicționarul proverbelor religioase 
românești, iar când a răsfoit primul volum, a exclamat că ,,nu cunoaște un alt popor, care 
să aibă o zestre paremiologică cu profil religios atât de bogată.  Numai un popor cu 
existență milenară putea să creeze un asemenea tezaur.”  Iată un adevăr incontestabil. 
Aducem drept argument și prezentul volum. 
  
13.    Pr. Al. Stănciulescu-Bârda, Scrisoare pastorală, vol. VIII, Bârda, Editura 
,,Cuget Românesc”, 2016, 624 pag., hârtie offset, tipar offset, copertă policromă, format 
A5, 40 lei; 
Volumul cuprinde numerele 280-320 din ,,Scrisoare pastorală”, publicația bilunară a 
parohiei Malovăț. Dacă a fost de folos sau nu, Dumneavoastră, cititorii, puteți aprecia. 
Personal, regret că nu am putut s-o  fac mai bună, mai de folos sufletesc. Cu siguranță, că ar 
fi trebuit mult mai mult material religios. Am ținut seamă de preferințele celor mulți și am 
căutat s-o fac cât mai accesibilă și cât mai plăcută, pentru a atrage cititorii. Am fugit de 
limbajul de lemn, specific atâtor publicații de acest gen; am introdus rubrici de larg interes, 
cum ar fi cele legate de aspectele sociale, culturale, de folclor, de istorie, pagini 
memorialistice, numeroase știri legate de viața parohiei și de activitatea preotului. Am 
publicat pagini de zidire sufletească, de întărire în credință, materiale în care am luat 
atitudine față de prozelitismul sectar. Am analizat, pe cât ne-a stat în putință, numeroase 
aspecte sociale, politice și religioase din țară și din străinătate, trecându-le prin filtrul de 
gândire al omului de la țară, nepoluat de ideologii politice și de partid. Am avut mereu în 
centrul atenției interesele țării, ale Bisericii, ale neamului românesc, ale comunității locale. 
Am valorificat, pe cât ne-a stat în putință, comoara folclorului mehedințean, scoțând la 
lumină, pentru prima dată, culegeri pe care le-am făcut pe teren în urmă cu peste 40 de ani. 
Prin paginile memorialistice am conturat adevărate fresce de epocă, am readus în actualitate 
oameni, fapte, întâmplări de altădată, zugrăvind astfel personalitatea oamenilor din aceste 
părți, concepția lor despre lume și viață, contextul politico-social prin care au trecut, 
greutățile, necazurile și bucuriile lor. Multe dintre materialele publicate în ,,Scrisoare 
pastorală” au alcătuit cărți tematice. ,,Scrisoarea pastorală” rămâne o mărturie, că Biserica 
are și azi un rol important în peisajul religios, cultural și social al satului românesc în special 
și al societății în general, că se poate realiza ceva chiar și la nivelul unui sat, dacă vrea 
Dumnezeu și oamenii depun un pic de strădanie. Regretăm că nu am putut să-i oferim o altă 
haină, un aspect de revistă propriu-zisă, dar aceasta a fost formula cea mai potrivită și mai 
ieftină pentru ca să rezistăm. 
  
14. Pr. Al. Stănciulescu-Bârda, Dicționarul proverbelor religioase 
românești,vol. I, Bârda, Editura ,,Cuget Românesc”, 2016, 630 pag., hârtie offset, tipar 
offset, copertă policromă, plastifiată, 45 lei; 
Ideea realizării unei asemenea lucrări o port de mulți ani în suflet, ca pe o povară 
scumpă. După 1989, am început publicarea unui serial de articole menite să explice și să 
comenteze proverbe și expresii românești cu conținut religios. Articolele s-au bucurat de un 
ecou foarte favorabil din partea presei și a publicului cititor. Asta m-a încurajat și am 
continuat cercetările în această direcție, ceea ce a făcut ca să public asemenea materiale și în 
niște volume speciale. Descopeream în acele crâmpeie de gândire profunzimi nebănuite, care 
dovedeau nu numai cunoașterea învățăturii creștine, ci și puterea de creație, de sinteză și de 
exprimare a autorului anonim. Două mii de ani de creștinism pe pământul românesc își 
spuneau cuvântul cu prisosință și în această specie folclorică: proverbul. Alături de alte 
specii folclorice, precum colindele și legendele, alături de complexul de tradiții și obiceiuri 
religioase, care încununează curgerea anului sau a vieții omenești, proverbele religioase 
formează o bază documentară solidă pentru alcătuirea unei etnoteologii românești. Câteva 
studii pertinente în acest sens s-au realizat, dar e prea puțin față de volumul imens de 
material existent. 
La realizarea volumelor de față, am avut în vedere câteva teme mari, pe care le-am 
ilustrat cât am putut mai bine cu material corespunzător, astfel: I. Proverbe și expresii cu 
caracter dogmatic: cele privitoare la Dumnezeu(creator, conducător, mântuitor și judecător), 
creația lumii, om(trup, suflet, mântuire), Maica Domnului, biserică, cruce, sfinți, icoane, 
Sfintele Taine, viață, moarte, judecată, rai, iad, diavol etc.; II. Proverbe și expresii cu 
caracter moral: cele privitoare la virtuți(credință, nădejde, dragoste, curaj, dreptate, 
cumpătare, înțelepciune etc.), păcate și vicii (alcoolism, hoție, crimă, corupție, mită, desfrâu, 
dușmănie, invidie etc.); III. Proverbe și expresii cu caracter canonic: cele privitoare la 
comportamentul episcopului, preotului, călugărului, la Sfintele Taine(în special căsătoria, 
familia) etc.; IV. Proverbe și expresii religioase cu caracter liturgic: cele privitoare la 
sărbători, slujbe, materiale și obiecte liturgice, la comportamentul credinciosului    în 
biserică, la Sfintele Taine etc.; V. Proverbe și expresii religioase necreștine: cele privitoare 
la soartă, superstiții de tot felul, farmece, descântece, personaje mitologice ș.a.,  socotind că 
acestea, în mare parte, sunt reminiscențe ale unor vechi religii precreștine din spațiul 
românesc sau ale unor religii ale altor popoare cu care românii au intrat în contact de-a 
lungul timpului.  Am însoțit o bună parte din aceste proverbe de note de subsol, în care am 
făcut comentariile și precizările ce le-am socotit necesare pentru înțelegerea mai bună a 
unităților paremiologice citate. Sperăm că într-un timp foarte scurt vor vedea lumina 
tiparului și celelalte volume. Realizarea acestor volume constituie un pas important spre 
realizarea unor studii mai profunde de etnoteologie românească, bazată și pe proverbe. 
Aceasta este o necesitate, fiindcă teologii, în special, când au abordat teme de acest gen s-au 
bazat mai ales pe genul liric, respectiv pe colinde. 
Lucrarea noastră era necesară în peisajul cultural românesc actual, pentru a dovedi, 
încă o dată, dacă mai era cazul, câteva adevăruri fundamentale: 1. Poporul român are o 
vechime milenară în spațiul carpato-danubian; 2. Poporul român are o continuitate 
neîntreruptă pe acest teritoriu, elemente din vechile religii precreștine regăsindu-se atât în 
proverbe, cât și în alte genuri folclorice; 3. Poporul român s-a născut creștin, ceea ce a 
făcut ca să-și însușească deplin învățătura creștină nealterată, s-o păstreze cu sfințenie ca 
pe un dascăl de cuget și simțire, ca pe o călăuză  sfântă a vieții, ca pe o pavăză și un reazim 
la vremuri de nevoie; 4. Poporul român a avut capacitatea să recepteze învățătura creștină 
în nuanțele ei cele mai subtile încă înainte de apariția culturii scrise. Am putea spune, fără 
teama de a greși, că poporul român a fost cel mai mare teolog al românilor dintotdeauna; 5. 
Limba română s-a dovedit a fi capabilă la 1688 să recepteze și să redea cu 
fidelitate Biblia, fiindcă ideile și terminologia specifică se plămădiseră îndelung în creuzetul 
gândirii și vorbirii populare, proverbele și colindele fiind dovezi incontestabile în acest 
sens.    
Sperăm că lucrarea noastră să fie de un real folos cercetătorilor și cititorilor. 
  
15.          Pr. Al. Stănciulescu-Bârda, Scrisoare pastorală, vol, VII, Bârda, 
Editura  Cuget Românesc, 2015, 674 pag., tipar offset, hârtie offset, copertă 
policoloră, plastifiată, 40 lei. 
   Volumul acesta cuprinde ,,scrisorile” nr. 141-180, apărute în perioada 1 nov 2011-
30 iun. 2014. Este o perioadă destul de agitată în viața lumii, a țării, a parohiei, dar și a 
preotului-autor al ,,scrisorilor”. Această stare tensionată se poate surprinde în mai multe 
materiale publicate. ,,Scrisorile” devin astfel nu numai oglindă a problemelor mari cu care 
se confruntă omenirea sau țara, ci și problemele locale și chiar personale. Am inclus 
materiale menite să îndemne la viață creștinească; am criticat de multe ori prostia, 
aroganța, nedreptatea, păcatul de tot felul. Nu ne-a fost străină gluma, ironia, știind că 
aceasta este foarte gustată și are un mare rol educativ. Am mijlocit la cunoașterea și 
ajutorarea  oamenilor de aici și de departe. Prin ,,Scrisoare pastorală” am reușit să creăm 
o atmosferă familială, o relație de adevărată prietenie între preot și credincioșii lui din 
parohie și nu numai. Preotul nu a mai fost străin de enoriașii lui. Tocmai datorită 
sincerității și francheții cu care a spus lucrurilor pe nume, oamenii au simțit că este unul de-
al lor, că nu este un privilegiat al sorții. Prin ,,Scrisoare pastorală” fii de departe ai 
parohiei noastre s-au simțit mai aproape de casă, de cei dragi ai lor. 
  
16.    Viețile Sfinților,  vol. V, Malovăț, Editura Parohiei Malovăț, 2014, 432 pag., 25 
lei;     
            Acest volum conține viețile sfinților sărbătoriți în lunile noiembrie și decembrie.   Nu 
putem vorbi de sfinții dintr-o anumită perioadă a istoriei creștine, ci de o epocă foarte 
extinsă, dacă este să ne gândim că cei dintâi sfinți căzuți pentru Hristos și credința creștină 
au fost chiar dintre Sfinții Apostoli și ucenicii lor, iar ultimii menționați în prezentul volum 
au trăit în secolul al XIX-lea. Nu putem vorbi nici de sfinți dintr-o anumită parte a lumii. 
Unii dintre ei au trăit în Imperiul Roman și au suportat persecuțiile greu de înțeles pentru 
omul zilelor noastre, alții în Imperiul Bizantin și au luptat pentru apărarea valorilor majore 
ale învățăturii creștine, prin sinoadele ecumenice, prin scrierile lor, prin predica lor, dar 
mai ales prin însăși jertfa vieții lor. Alții au trăit în Europa Occidentală, alții în Rusia 
țaristă sau în Principatele Române.  Viețile Sfinților nu sunt povești, ci fapte de viață, scrise 
cel mai adesea cu sânge și lacrimi, dar și cu speranță nestrămutată. Cu ani în urmă, 
răsfoiam la Biblioteca Academiei din București câteva din cele peste 40 de volume din Vitae 
Sanctorum(Viețile Sfinților), care cuprindeau hotărârile judecătorești ale instanțelor 
romane privitoare la creștinii care  nu voiau să jertfească idolilor sau să mănânce din cele 
jertfite acestora, care nu voiau să ia parte la manifestările și sărbătorile dedicate 
împăratului, care era socotit zeu sau semizeu(sec. I-IV). Romanii nu ucideau pe creștini de 
dragul de a ucide, ci îi condamnau în urma unei judecăți oficiale, desfășurată după toate 
regulile procedurale, în conformitate cu legislația imperială în vigoare de la acea dată. 
Colecția menționată mai sus conținea, așadar, sentințele judecătorești, prin care erau 
condamnați la moarte pentru nerespectarea legilor imperiului. Volumul de față nu ne 
prezintă documente judecătorești, ci povestirea multora din acele procese. Vedem oameni 
simpli, oameni cu diferite ocupații, cu diferite pregătiri intelectuale, cu diferite poziții 
sociale, care manifestă credința și apartenența lor la Biserica lui Hristos cu un curaj 
impresionant. Nu se înfricoșează de judecată, de bătăi, de închisoare, de maltratări, de 
moarte. Mărturisesc credința lor și suportă cu un eroism cutremurător metodele sălbatice 
prin care li se storcea și ultima picătură de viață din trupul vlăguit și terciuit. Când pui 
astfel de oameni alături de unii dintre creștinii noștri de azi, care-și leapădă nepăsători 
credința și se duc la diferite secte pentru simplul motiv că acolo li se oferă o strachină de 
linte sau câțiva biscuiți, poți să realizezi cât de departe suntem de sfințenia celor de atunci! 
Întâlnim în acest volum creștini învățați, care-și dedică viața studiului Sfintei Scripturi și 
adâncirii învățăturilor ei. Luptă cu vorba și  cu condeiul  pentru apărarea învățăturilor 
fundamentale ale credinței creștine: Sfânta Treime, Maica Domnului, Sfintele Taine, Sfintele 
Icoane și multe altele. Pentru curajul lor suferă alungări din funcții, confiscări de averi, 
exiluri, bătăi și chiar moartea. Aceștia sunt stâlpii teologiei creștine, pe care se sprijină 
Biserica de două mii de ani. Astfel de modele de credință și de viață oferim enoriașilor și 
cititorilor noștri, într-o vreme în care mass-media, pe toate canalele sale, oferă cu totul alte 
modele.   
  
17.          Pr. Al. Stănciulescu-Bârda, Amintiri din paradis, Bârda, Editura ,,Cuget 
Românesc”, 2014, 270 pag., 16 lei; 
    Sunt cuprinse în carte o parte din amintirile autorului din copilărie, din școala 
primară, școala generală și seminarul teologic. Pentru fiecare dintre noi perioada copilăriei 
este cea mai frumoasă din viață, este raiul trecerii noastre prin lume, căruia îi purtăm 
nostalgia de-a lungul întregii vieți. Indiferent cât de tristă ar fi fost această perioadă, 
indiferent câte necazuri, lipsuri și suferințe am fi trăit, ea rămâne, totuși, plină de duioșie, 
de sinceritate, de curățenie sufletească. Atunci suntem cu adevărat apropiați de părinții 
noștri, iubim și suntem iubiți, suntem mai lipsiți de griji, de ambiții și patimi. Avem datoria 
să consemnăm astfel de fapte și trăiri, chiar dacă nu suntem de talia lui Creangă. Lucrarea 
de față vine să zugrăvească viața unui   copil de la țară în a doua jumătate a secolului trecut 
și, de ce nu, se constituie într-o adevărată frescă de epocă. Numeroase fotografii de familie 
din epoca respectivă însoțesc volumul.                
  
18.          Viețile Sfinților, vol. IV, 608 pag., 40 lei;      
               Vol. IV cuprinde viețile sfinților din lunile august, septembrie și octombrie. Este 
imposibil ca cititorul acestei cărți să nu trăiască adevărate clipe de înălţare sufletească şi 
întărire în credinţă. Sfântul prezentat în carte devine un contemporan al nostru, indiferent 
de epoca în care a trăit, indiferent de contextul în care a luptat pentru credinţă. Sfântul 
devine un exemplu demn de urmat, un îndemn şi un prieten care ne încurajează pe fiecare 
dintre noi să nu ne dăm bătuţi în lupta contra răului. Cel ce citeşte şi meditează asupra 
Viețile Sfinților încearcă să păşească şi el pe urmele sfinţilor. Le înţelege gândurile, faptele 
şi vorbele; înţelege idealurile sacre care i-au animat până la jertfa supremă pentru Domnul 
Hristos şi nu se mai dă atât de uşor bătut în strădania lui de mântuire. Sfinţii sunt semenii 
noştri, oameni ca şi noi, supuşi slăbiciunilor şi ispitelor vieţii, care au devenit adevăraţi 
campioni ai spiritului. Sfinţii s-au apropiat de Dumnezeu au devenit mai mult sau mai puţin 
asemenea Lui prin sfinţenia vieţii lor. Viețile Sfinților  ne dovedesc cu prisosinţă că noi cei 
ce suntem creaţi după chipul lui Dumnezeu putem atinge nivelul superior al asemănării cu 
El. Dacă cititorii noştri vor experimenta o asemenea performanţă în urma lecturii acestor 
volume, strădania noastră va fi răsplătită cu prisosinţă.   
  
19.     Pr. Al. Stănciulescu-Bârda, Lumini și umbre,  124 pag.,  8 lei.   
            Cartea cuprinde un buchet de meditații, scrisori imaginare către diverse 
personalități ale culturii române (M. Eminescu, C. Brâncuși), povestiri culese din viață, 
unele comice, altele dramatice, pline de învățături moral-religioase pentru cititori. Autorul 
mărturisește: ,,Cuvântul mi-a fost cale către oameni şi către Dumnezeu. Prin el mi-am 
spus bucuriile şi necazurile, durerile şi speranţele; el mi-a fost lacrimă şi zâmbet, armă de 
apărare şi scară spre înălţimi; cu el am învăţat şi-am liturghisit, cu el am iubit, cu el am 
trăit; el mi-a fost început şi tot el îmi va fi sfârşit, iar când m-oi călători pe celălalt tărâm, 
el mă va pomeni de pe o cruce, dintr-o inimă, ori de pe fila unei cărţi. Prin el am fost mai 
mult decât o vieţuitoare pe pământ; el mi-a fost binecuvântare şi uneori blestem, el mi-a 
fost însuşi sensul de a fi. Dacă cea dintâi grijă a creştinului este de a se mântui, cea dintâi 
grijă a omului este de a se zidi şi a zidi prin cuvânt.”. 
  
20.         Călăuză biblică,  426 pag., 30 lei;                   
    Cartea este o antologie de cugetări și sfaturi înțelepte selectate din Sfânta Scriptură, 
organizate pe teme și probleme, cu indici și note de subsol. Lucrarea nu este o concordanță 
biblică, ci ea se vrea chiar o călăuză în viața duhovnicească a cititorilor. Numeroase texte 
cuprinse în această lucrare sunt însoțite de comentarii, care ajută pe cititor în înțelegerea 
mai adâncă a sensurilor mesajului biblic. Cel care a selectate aceste texte, a făcut cuvenitele 
comentarii și explicații, prefața și indicii, a îngrijit ediția, este Pr. Al. Stănciulescu-Bârda. 
  
21.    Viețile Sfinților, vol. III,  730 pag., 35 lei; 
 Vol. III cuprinde  viețile sfinților din lunile mai, iunie și iulie. Antologia oferă modele 
de viață creștină, de creștini adevărați, de oameni care au trăit în spiritul învățăturii 
Mântuitorului Iisus Hristos. Sfinții nu sunt extratereștrii, ci au fost oameni ca fiecare dintre 
noi, din diferite medii sociale, cu diferite pregătiri intelectuale, cu probleme personale, care 
au trăit într-un context social mai favorabil sau mai defavorabil decât al nostru. Urmărim 
pagină de pagină, la fiecare personaj în parte, cum a reușit să lupte cu ispitele și cu 
păcatele și cum le-a biruit; cum s-a desăvârșit în practicarea virtuților creștine, ajungând 
adevărați campioni ai credinței și trăirii creștine. Se știe doar că sfinții sunt prietenii și 
apropiații lui Dumnezeu, omenii care au trăit deplin convinși de adevărul credinței lor, l-au 
apărat cu prețul vieții dacă a fost cazul, și-au sacrificat bunuri materiale și bucurii 
pământești, pentru ca să placă lui Dumnezeu.  Lucrarea oferă crâmpeie de gândire profund 
creștină a acestor corifei sau ale altor semeni ai lor, pentru a le înțelege mai bine concepția 
lor de viață, de conduită moral-religioasă. Numai niște oameni convinși până în măduva 
oaselor de adevărul învățăturilor Mântuitorului puteau fi în stare să lupte până la sacrificiu 
pentru apărarea lor, pentru a nu renunța la ele. Majoritatea sfinților din aceste volume au 
trăit în primele trei veacuri creștine, veacuri foarte frământate sub aspect politic, social, 
filozofic și religios, veacuri în care au avut loc zece persecuții crunte împotriva creștinilor, 
când a curs mult sânge nevinovat, când au căzut mii de oameni învinovățiți că sunt creștini. 
Astfel de cugetări i-au întărit, le-au alungat teama, le-au întărit speranța. 
  
22.    Pr. Al. Stănciulescu-Bârda, Scrisoare pastorală, vol. V,  712 pag., 40 lei;        
În acest volum sunt cuprinse numerele 159-200 din publicația parohiei noastre 
,,Scrisoare pastorală”, apărute în perioada 15 mai 2009-28 febr. 2011. Este o perioadă 
destul de agitată în viața lumii, a țării, a parohiei, dar și a preotului-autor al ,,scrisorilor”. 
Această stare tensionată se poate surprinde în mai multe materiale publicate. ,,Scrisorile” 
devin astfel nu numai oglindă a problemelor mari cu care se confruntă omenirea sau țara, ci 
și problemele locale și chiar personale. ,,Scrisoarea pastorală” a fost un amvon, a fost o 
tribună, a fost un prieten, a fost o punte de legătură între preot și credincioșii săi, între preot 
și cititorii săi. A fost altceva decât predica propriu-zisă. A fost una din cele mai sărace 
publicații din ultimii ani, dar a înglobat în paginile sale mult material, care se poate 
constitui ca o cronică a vremurilor noastre și a celor trecute. Alte surate sunt bogate, mari, 
frumoase, cu multe poze frumos realizate. A noastră e simplă și se adresează în primul rând 
oamenilor simpli, credincioșilor noștri din parohie, țăranilor noștri. În paginile ei și-au 
găsit de multe ori loc necazurile și bucuriile enoriașilor noștri, ale românilor în general. De 
multe ori ne-am asumat riscuri, am trezit dușmănii puternice, tocmai pentru că am spus 
lucrurilor pe nume și adevărul a deranjat pe mulți. Am inclus materiale menite să îndemne 
la viață creștinească; am criticat de multe ori prostia, aroganța, nedreptatea, păcatul de tot 
felul. Nu ne-a fost străină gluma, ironia, știind că aceasta este foarte gustată și are un mare 
rol educativ. Am mijlocit la cunoașterea și ajutorarea oamenilor de aici și de departe. Prin 
,,Scrisoare pastorală” am reușit să creăm o atmosferă familială, o relație de adevărată 
prietenie între preot și credincioșii lui din parohie și nu numai. Preotul nu a mai fost străin 
de enoriașii lui. Tocmai datorită sincerității și francheții cu care a spus lucrurilor pe nume, 
oamenii au simțit că este unul de-ai lor, că nu este un privilegiat al sorții. Prin ,,Scrisoare 
pastorală” fii de departe ai parohiei noastre s-au simțit mai aproape de casă, de cei dragi ai 
lor. ,,Scrisoarea pastorală” a fost preluată în întregime sau parțial de multe publicații 
serioase, cu prestigiu recunoscut, din țară și din străinătate. ,,Scrisoare pastorală” a făcut 
să se înțeleagă că o parohie dintr-un sat uitat de lume poate constitui un factor de cultură și 
progres spiritual, prin numeroasele cărți publicate și răspândite în lumea întreagă. O 
instituție mai mică decât oricare alta, cu numai doi angajați, a reușit să publice sute de cărți 
în mii de exemplare în douăzeci de ani de libertate, în condițiile unei crize, care nu se mai 
termină. Poate și ,,Scrisoarea pastorală” constituie un argument că satul românesc încă nu 
a pierit, deși este în mare pericol, că încă mai poate să ofere ceva de folos spiritual și nu 
numai societății românești. Poate ne-am slujit și astfel  credincioșii, Biserica și pe 
Dumnezeu. Aceasta ne-am dorit de fapt!    
  
                       B. Cărți în curs de apariție:   
  
23. Mânăstirea profanată;   
24. Nunta din Transilvania;   
25. Dicționarul proverbelor religioase românești, vol. III-IV;   
26. Religia și proverbul românesc; 
27. Războiul Crucilor; 
28. Cuvioasa Teofana Basarab; 
29. Inima mamei 
30. Coșulețul cu flori 
31. Europa! Europa! 
  
     C. Micul anticariat:    
  
32.   Abdolah, K., La porțile moscheii, București, Editura Univers, 2008, 300 pag., 10 lei;  
33.   Acatistul Sf. Trei Ierarhi, Iași, Editura Trimitas, 2000,  64 pag., 5 lei; 
34.   Acsan, I., Vrăjitorii faraonilor, București, Editura Junior, 1995, 120 pag., 5 lei; 
35.   Aldea, A., Oameni și bisturie, București, Editura AMB, 1990, 208 pag., 7 lei; 
36.   Anger, G., Fotbalul, București, Editura Prietenii Cărții, 2008, 114 pag., 5 lei;   
37.   Anghel, P., Oaspeții bătrânului Catul, București, editura Cartea Românească, 1984, 
366 pag., 7 lei; 
38.   Apetrei, E., Mecanofonocardiografie, București, Editura Medicală, 1977, 164 pag., 12 
lei; 
39.   Bailey, A., Tratat de meditație, București, Editura Herald, 240 pag., 5 lei; 
40.   Banks, R., Rezervația, București, Editura Univers, 2009, 250 pag., 10 lei;      
41.   Barbarin, G., Secretul marii piramide, București,. Editura Esotera, 1994, 156 pag., 5 
lei; 
42.   Barclay, F., Mătăniile, Craiova, Editura Tribuna, 300 pag., 5 lei; 
43.   Barry, S., Calea cea lungă, București, Editura Univers, 2007, 240 pag., 10 lei; 
44.   Băran, V., Ancheta, București, Editura Cartea Românească, 1972, 180 pag., 5 lei;   
45.   Beresniak, D., Francmasoneria în Europa de Est, București, Editura Nemira, 1994, 
190 pag., 7 lei; 
46.   Bianu, C., Mamulaș, I., Dematerializarea parapsihologică, Buc., Ed. Paco, 1994, 200 
pag., 5 lei; 
47.   Biet, Ch., Don Juan – Mitul cuceritorului, București, Editura Univers, 1998, 112 
pag., 5 lei; 
48.   Blaga, Serapion, Prințesa Tamaz, Editura Gheea, 2000, 288 pag., 10 lei; 
49.   Blandiana, A., Cele patru anotimpuri, București, Jurnalul Național, 2011, 320 pag., 
10 lei; 
50.   Bourget, P., Crima de a iubi, Craiova, Editura Mondo, 1991, 134 pag., 3 lei; 
51.   Brăescu, M., Îmi amintesc și-mi imaginez, București, Editura Carpathia, 2010, 240 
pag., 5 lei; 
52.   Carr, J. L., O vară la țară, București, Editura Univers, 2007, 126 pag., 3 lei; 
53.   Charriere, H., Papillon, București, Editura Artemis, 1991, 576 pag., 8 lei; 
54.   Castillon, C., Insecta, București, Editura Univers, 2008, 126 pag., 4 lei; 
55.   Ciofu, C., Ciofu, E., Semne și simptome în pediatrie. Mic dicționar, București 
Editura Științifică, 1992, 370 pag., 20 lei;  
56.   Cioran, E., Ispita de a exista, București, Editura Humanitas, 1992, 206 pag., 8 lei; 
57.   Claudel, P., Un poet privește crucea, București, Editura Anastasia, 1994, 280 pag., 7 
lei;       
58.   Codul rutier 2003 în 1100 întrebări, București, Editura Național, 2003, 364 pag., 10 
lei; 
59.   Charney, D., Înainte de Shogun, Craiova, Editura Tribuna, 704 pag., 10 lei; 
60.   Chryssavgis, J., Vindecarea lăuntrică a omului, București, Editura Sophia, 2015, 312 
pag., 20 lei; 
61.   Cîrnu, I, Mierea de mană, București, Editura Apimondia, 1971, 176 pag., 5 lei; 
62.   Collins, J., Excelența în afaceri, București, Editura Curtea Veche, 2010, 374 pag., 10 
lei; 
63.   Colton, J., Colton, S., Iridologie, București Editura Teora, 1996, 120 lei, 7 lei; 
64.   Constantinescu, M, Liman virtual(versuri), București, Editura Cartea Românească, 
1983, 60 pag., 3 lei 
65.   Constelația lirei, București, Editura Cartea Românească, 1987, 380 pag., 15 lei; 
66.   Cristea S.V., Monumente de arhitectură ecleziastică din județul 
Teleorman, Editura Aius, 2006, 156 pag., 7 lei; 
67.   Cronin, A., Castelul Pălărierului, București, Editura Romfel, 1991, 608 pag., 8 lei; 
68.   Crumey, A., Pfitz, București, Editura Univers, 2007, 174 pag., 5 lei; 
69.   Cuvinte duhovnicești, Craiova, Editura Contrafort, 2006, 390 pag., 25 lei; 
70.   Dangor, A., Fructul amar, București, Editura Univers, 2007, 302 pag., 10 lei; 
71.   Darrieussecq, M., Bebelușul, București, Editura Univers, 2008, 112 pag., 4 lei; 
72.   Desmarest, Marie-Anne, Torente, București, Editura Porus, 1992, vol. I, 320 pag., 6 
lei; vol. II; 290 pag., 6 lei; vol. III, 304 pag., 6 lei; vol. IV, 206 pag., 6 lei; vol. V, 190 pag., 
6 lei; vol. VI, 208 pag., 6 lei;   
73.   Dessila, O., Iubim, vol. III, București, Editura Eminescu, 1970, 216 pag., 10 lei;    
74.   Dobrescu, Olga, Ostila geometrie(versuri), Timișoara, Editura Marineasa, 1997, 70 
pag., 5 lei;   
75.   Drăgulinescu, A., Cum să faci iubirea să dureze, Sibiu, Ed. O. Domnului, 2014, 200 
pag., 25 lei;    
76.   Dragulinescu, A., Cum să-ți alegi soțul/soția, Sibiu, Ed. Oastea Domnului, 2014, 334 
pag., 25 lei;   
77.   Dreiser, Th., Titanul, București, Editura Datina, 1993, 606 PAG., 8 lei; 
78.    Duduleanu, M., Octavianus Augustus, București, Editura Științ. și Encicl., 1985, 488 
pag., 10 lei; 
79.   Duteurtre, B., Fetița și țigara, București, Editura Univers, 2008, 124 pag., 5 lei; 
80.   Epitafuri, Bârda, Editura ,,Cuget Românesc”, 2003, vol. I, 316 pag., 20 lei; 
81.   Faulkner, W., Zgomotul și furia, București, Editura Univers, 2007, 300 pag., 10 lei; 
82.   Flaubert, G., Doamna Bovary, București, Editura Cartea Românească, 1972, 336 pag., 
6 lei;  
83.   Fruttero, C., Femeia de duminică, București, Editura Univers, 2008, 384 pag., 7 lei; 
84.   Fulga, L., Salvați sufletele noastre, București, Editura Eminescu, 1984, 304 pag., 7 
lei; 
85.   Gaarder, J., Fata cu portocale, București, Editura Univers, 2009, 160 pag., 4 lei; 
86.   Getino, O., Îi spuneau patruzeci și cinci, Buc., Ed. ptr. literatură universală, 1966, 172 
pag., 7 lei; 
87.   Gjellerup, K., Călătorie în eternitate, 1992, 380 pag., 5 lei; 
88.   Guerrazzi, Fr. D., Isabella Orsini, București, Editura Albatros, 1968, 248 pag., 7 lei; 
89.   Harris, Th., Tăcerea mieilor, București, Editura Lider, 1988, 380 pag., 10 lei; 
90.   Harris, Th., Doctor Hannibal, București, Editura Lider, 1999, 430 pag., 10 lei; 
91.   Hașdeu, I., Jurnal fantezist, București, Editura Vestala, 2010, 400 pag., 15 lei; 
92.   Ibanez, V. B., Maja Desmuda, București, Editura Univers, 2008, 270 pag., 5 lei; 
93.   Ierunca, V., Fenomenul Pitești, București, Editura Humanitas, 1990, 96 pag., 5 lei; 
94.   Ignatenko, A. V., Cum să devii fenomen, București, Editura Biodova, 1994, 166 pag., 
7 lei;  
95.   Ionescu-Târgoviște, C., Tratamentul prin acupunctură, Buc. Ed. Sport,  1977, 158 
pag., 5 lei; 
96.   Ionițoiu, C., Nicole Valery-Grossu, București, 1997, 342 pag., 15 lei;   
97.   Iureș, Șt., Orbita planetei EPS, București, Editura Cartea Românească, 1987, 606 
pag., 10 lei; 
98.    ,,Izvorașul”, Revista de cultură populară, Rm. Vâlcea, 1993, nr. 4, 48 pag., 2 lei; 
99.   Ivan, S., Presopunctura, București, Editura RAI, 174 pag., 7 lei; 
100.          Întâmplări din Gastropolis, București, Editura Univers, 2008, 286 pag., 7 lei; 
101.          James, H., Daisy Miller și alte nuvele, București, Editura Univers, 2008, 282 pag., 
7 lei; 
102.          James, H., Portretul unei doamne, București, Editura Eminescu, 1970, 600 pag., 20 
lei; 
103.          Jurubiță, J., Sucuri de fructe și băuturi răcoritoare, București, Editura Tehnică, 
160 pag., 10 lei; 
104.          Kafka, Procesul, București, Editura Rao, 1994, 224 pag. 5 lei; 
105.    Kerouac, J., Cartea viselor, București, Editura Univers, 2007, 320 pag., 10 lei; 
106.    Knittel, J., Via Mala, București, Editura ,,Prietenii cărții”, 1992, 496 pag., 12 lei; 
107.    Laudan, D., Doctor Quinn,  București, Editura Z,  160 pag., 5 lei; 
108.    Lazarev, S. N., Karma, Iași, Editura Moldova, 1991, 200 pag., 10 lei; 
109.    Lawrence, D. H., Fii și îndrăgostiți, București, Editura Univers, 2009, 252 pag., 10 
lei; 
110.Lawrence, D. H., Fata pierdută, București, Editura Victoria, 1992, 460 pag., 8 lei; 
111.Lirică universală, București, Editura Eminescu, 1996, 420 pag., 10 lei;    
112.MacRitchie, J., Chi Kung. Cultivarea energiei personale, București, Ed.Teora, 1993, 
130 pag., 7 lei;  
113.Maievschi, G., Maxim Gorki, spre adevăruri umane, București, Ed.Albatros, 1980, 
210 pag., 7 lei; 
114.Marin, Fl., Explorări funcționale pentru cadre medii, Buc., Ed. Medicală, 1978, 188 
pag., 10 lei; 
115.Maugham, W. S., Robie, vol. I, București, Editura Minerva, 1970, 280 pag., 5 lei; 
116.Măndiță, N., Dumnezeu Atotcreatorul, 680 pag., 10 lei; 
117.Mâciu, M., Interpretări. Din istoria sociologiei românești, Iași, Editura Junimea, 
304, pag., 15 lei; 
118.Meyrink, G., Golem, București, Editura Univers, 2007, 254 pag., 5 lei; 
119.Minulescu, I., Versuri, București, Editura Minerva, 1977, 294 pag., 5 lei; 
120.Mourand, K., În numele prințesei moarte, București, Editura Nemira, 1992, 320 pag., 
5 lei; 
121.Munthe, A., Cartea de la San Michele, Chișinău, 1990, 380 pag., 20 lei; 
122.Mureșanu, A., Reflexii, Cluj-Napoca, Editura Dacia, 1977, 214 pag., 8 lei; 
123.Musicescu, Maria Ana, Mânăstirea Sucevița, București, Editura Sucevița, 1967, 56 
pag., 4 lei; 
124.Nicolici, A., Astrologia natală, București, Editura Teora, 1998, 264 pag., 15 lei; 
125.Onstott, J., Mexic, National Geografic, f.a., 400  pag., 15 lei; 
126.Oprișan, I., G. Călinescu, spectacolul personalității, Buc., Editura Vestala, 1999, 480 
pag., 10 lei; 
127.Paraipan, C., Urgențe în oftalmologie,București, Editura Medicală, 1969, 226 pag.(8 
lei); 
128.Paquet, D., Frumusețea, o istorie a eternului feminin, Buc., Ed. Univers, 1997, 128 
pag., 5 lei; 
129.Paschia, Gh., Buna – cuviință creștină, Bârda, Editura ,,Cuget Românesc”, 1996, 106 
pag., 8 lei; 
130.Pătruț, A., De la normal la paranormal, Cluj-Napoca, Editura Dacia, 1993, 348 pag., 

